സുഹാന ഖാൻ

സുഹാന ഖാൻ (ജനനം 22 മെയ് 2000) ഒരു ഇന്ത്യൻ അഭിനേത്രിയാണ്. നടൻ ഷാരൂഖ് ഖാൻ്റെയും നിർമ്മാതാവ് ഗൗരി ഖാൻ്റെയും മകളായ അവർ ദി ആർച്ചീസ് (2023) എന്ന ചിത്രത്തിലെ വെറോണിക്ക ലോഡ്ജ് എന്ന കഥാപാത്രത്തിലൂടെയാണ് കൂടുതലായും അറിയപ്പെടുന്നത് .

 കരിയറും ജീവിതവും
ഹിന്ദി ചലച്ചിത്ര നടൻ ഷാരൂഖ് ഖാനും നിർമ്മാതാവ് ഗൗരി ഖാന്റെയും മകളായി 2000 മെയ് 22 ന് മുംബൈയിലാണ് സുഹാന ഖാൻ ജനിച്ചത് . അവർക്ക് രണ്ട് സഹോദരങ്ങളുണ്ട്. മൂത്ത സഹോദരൻ ആര്യൻ ഉൾപ്പെടുന്നതാണ് അവരുടെ കുടുംബം. അവർ മാതാപിതാക്കളുടെ മതങ്ങളായ ഇസ്ലാം, ഹിന്ദു എന്നി   മതങ്ങൾ പിന്തുടരുന്നു. മുംബൈയിലെ ധീരുഭായ് അംബാനി ഇൻ്റർനാഷണൽ സ്‌കൂളിലായിരുന്നു അവരുടെ സ്‌കൂൾ വിദ്യാഭ്യാസം . അവർ ആർഡിംഗ്ലി കോളേജിൽ നിന്ന് ഹൈസ്കൂൾ ബിരുദം നേടി. പിന്നീട് ന്യൂയോർക്ക് സിറ്റിയിലെ ന്യൂയോർക്ക് യൂണിവേഴ്സിറ്റി ടിഷ് സ്കൂൾ ഓഫ് ആർട്സിൽ ചേർന്നു.

പിതാവിൻ്റെ താരപരിവേഷം മൂലം ഖാൻ ജനിച്ചപ്പോൾ മുതൽ മാധ്യമശ്രദ്ധ നേടിയിരുന്നു. അവർ "മാധ്യമ ശ്രദ്ധയെ വെറുക്കുന്നു" എന്ന് ഒരിക്കൽ പറഞ്ഞിട്ടുണ്ട്. 2018-ൽ വോഗ് ഇന്ത്യയുടെ കവറിൽ അവർ പ്രത്യക്ഷപ്പെട്ടിട്ടുണ്ട്.  അതിൻറെ അടുത്ത വർഷം ദ ഗ്രേ പാർട്ട് ഓഫ് ബ്ലൂ എന്ന ഷോർട്ട് ഫിലിമിലൂടെ അവർ അഭിനയരംഗത്തേക്ക് കടന്നു.

2023-ൽ സൗന്ദര്യവർദ്ധക കമ്പനിയായ മെയ്ബെലിൻ ന്യൂയോർക്കിൻ്റെയും റിലയൻസ് റീട്ടെയിലിൻ്റെ ബ്യൂട്ടി ബ്രാൻഡായ ടിറയുടെയും ബ്രാൻഡ് അംബാസഡർമാരിൽ ഒരാളായി അവർ മാറി. അതേ വർഷം തന്നെ സോയ അക്തറിൻ്റെ കൗമാര ചിത്രമായ ദി ആർച്ചീസിൽ വെറോണിക്ക ലോഡ്ജിൻ്റെ വേഷം അവർ ചെയ്തു. ചിത്രത്തിൻ്റെ സൗണ്ട് ട്രാക്കിനായി "ജബ് തും ന തീൻ" എന്ന ഗാനവും അവർ ആലപിച്ചിട്ടുണ്ട്. Rediff.com- ലെ നിരൂപക സുകന്യ വർമ്മ അവരുടെ "റെഡി-ടു-ഷിപ്പ് സ്റ്റാർ മെറ്റീരിയൽ" ആയി സുഹാന ഖാനെ കണക്കാക്കി. എന്നാൽ CNBC TV18 ലെ സ്നേഹ ബെൻഗാനി അവരുടെ അഭിനയം "വളരെ മോശപ്പെട്ടതാണ്" എന്നു പറഞ്ഞ് തള്ളിക്കളഞ്ഞു.

ബാഹ്യ ലിങ്കുകൾ


അവലംബം

വർഗ്ഗം:ഹിന്ദി ചലച്ചിത്രനടിമാർ